Kan du se Karlsvognen?
Se så de to stjerner ovenover, hvis du følger linjen,
der udgør vognstangen.
- Videre. Så er det den første stjerne. - Jeg kan se den.
Jeps. Der er DX3906.
Det er ikke DX3906.
Jo, det er. Dem fra Stjernedestinationen viste mig den i teleskopet.
Det er ikke den.
Jo! Da dokumenterne kom, tjekkede jeg positionens IAU-koordinater.
Var parallaksen forkert?
Jeg ved sgu da ikke, hvilken en der er DX3906.
- Du er sådan en narrøv. - Nej. Det der er DX3905.
Du er sådan en narrøv.
Hold da kæft.
Hvor langt væk?
401,5 lysår.
Tænk på det lys, Jins stjerne sender lige nu.
- Når det når hertil, er San-Ti her også. - Lad være med at ødelægge det.
Den har et rødt skær.
Derfor valgte jeg den.
Den kan ses med det blotte øje.
Hun skal kunne se op på himlen og sige:
"Den er min."
Var det rart at gøre noget vildt?
- At bruge 19 millioner på... - 19,5.
Og ja, det var det.
Pengene kunne ikke være brugt bedre?
Næ.
Sig dog til hende, der var dig.
- Niksen. - Men hvis...
- Ellers tak. - Man ved aldrig.
Du siger fandeme heller intet.
- Man skal love at holde noget hemmeligt... - Lov mig, du ikke siger det.
Fint nok.
Will.
Will? Hey, vågn op. Kom nu, vågn op.
Will? Will!
Du er der. Hvordan har han det?
- Altså fint nok. - Ja?
Faktisk har han det fedt.
Will, se her. Se, hvem det er.
- Han er Willie Nelson-høj lige nu. - Du er Willie Nelson-høj.
Hej.
- Hej, Jin. - Hej, Will.
- Hvordan går det? - "Ingen umiddelbar fare."
Det sagde lægen. "Ingen umiddelbar fare."
- Hvor mange kan lige sige det? - Jeg kan ikke.
Det er sgu en fin stue, det her. Hold da kæft.
- Se her. - Den må du ikke røre.
- Wow. - Se lige.
- Det er mit. - Og velfortjent.
- Hvil dig nu, ikke? - Ja.
- Hvil dig nu. - Okay, hun skal nok hvile sig.
Vi bliver hængende her lidt. Senere skal vi se Rick and Morty.
- Fedt. - Så...
Kom, når du kan.
Det skal jeg nok.
Tak, Saul.
Vi ses.
Den kom til dig.
Hold da kæft. Er de ikke pissedyre?
- Ved vi, hvem det er fra? - Niksen.
Du har sikkert haft mange fornemme tilbedere.
Ja, jeg har.
Men ingen med så mange penge. Kun Jack var så rig.
- Måske er den fra Wade. - Hvorfor skulle han gøre det?
Han kan vel lide dig.
- Hold nu op. - Nej, drop det.
Jin, du nægter vist at indse, hvor mystisk det er.
Er dét mystisk?
Det er det 28.-mest mystiske i denne måned.
Juster dit mystik-barometer.
En tosset rigmand har købt mig en stjerne. Eller nogen tager pis på mig.
Det er sikkert en, der tager pis på mig.
Det kan jeg ikke tænke på nu. Det er dumt. Man kan ikke eje en stjerne.
Ifølge dokumentationen
er du den juridiske indehaver af stjerne nummer DX3906.
Dr. Demikhov har i mange år gjort store fremskridt
med at holde ting i live under ekstreme forhold.
Dr. Cheng?
Hvad er der?
Altså...
Skal vi være med til det her møde?
Med 1 % af lysets hastighed,
hvor længe er sonden så om at nå San-Tis flåde?
200 år.
Hvad sker der i den tid med sondens passager?
- De dør. - Kan I se?
I skal være med til mødet.
Det har været en lang kamp med mange hindringer, men vi gjorde det.
Lever den?
Den er hverken død eller levende, men svæver et sted imellem.
Det har den gjort i en måned.
- Hvor længe kan den det? - Så længe vi vil.
Koljas celler er skyllet med et kryopræserverende middel
og nedkølet til minus 150 grader.
Cirkulationen er ikke stoppet, men tusindvis af gange langsommere.
Virker det på Kolja, virker det på mennesker.
Hej, Kolja.
Sig hej, Kolja.
Det var flot.
Forsigtig.
Kolja.
Rør den orange firkant.
Ikke endnu.
Rør cirklen med fire firkanter.
Det var flot.
Det er en typisk bivirkning.
Det er så vores billet til verdens ende.
Dommedagsekspressen er lige rullet ind på perronen.
Ind på rad og række bag mig.
Handlede det ikke om sondepassageren?
- Går du i hi? - Hurtigst muligt.
- Hvem er så chef her? - Mig.
Jeg vågner en uge hvert år, fikser fejlene, besøger mor,
hyrer og fyrer folk, ser Wimbledon og sover så igen.
I 400 år?
Nogen skal jo byde dem velkommen og sørge for, planen holder.
Oplær dog nogen til at stå for Trappen!
Trappen er et projekt, ikke en plan. Det kunne selv du stå for.
Masser kan lede projektet, men kun én i verden kan styre planen.
I hele verden? Vildt.
Ifølge Aristoteles er falsk ydmyghed på højde med arrogance.
Ifølge Aristoteles faldt sten ned, fordi de kunne lide jorden.
- Hvorfor lige dig? - Ingen andre kan magte det.
Hvad er den fantastiske plan, som kun du magter?
Vi skrider kun fremefter.
- Det forstår jeg ikke. - Det kommer du til.
Fremtiden er ikke så langt væk mere.
Ikke for os.
Trappe-sonden skal have et sejl.
Det er et nanofibernet og ikke enkelte strenge.
Det er mere indviklet, og der skal tages højde for varme og belastning.
Fibrene skal knytte sonden til sejlet, og...
Kan du løse det?
Ja, det kan jeg.
Godt, du er her.
Ved du, hvorfor jeg lavede fibrene?
Folk omkring mig...
Min mors familie...
Jeg så, hvad verden gjorde mod dem.
Jeg ville bygge noget til dem.
Jeg endte på det forkerte hold.
Du er ikke på det forkerte hold. Snart vil vi stå over for et valg.
Rejs eller dø.
- Er 400 år "snart"? - Det går lynhurtigt.
Og uden vores arbejde er der slet intet valg.
Vi bygger noget til alle. En fremtid.
Tror du virkelig?
Gør du ikke?
Jeg vil gerne, og nogle dage forekommer det muligt.
Andre dage tror jeg, nogle bliver røvrendt og altid vil blive det.
De vil altid komme til sidst.
Og ingen af dem slipper væk.
Will?
Wilbur?
Will, kan du høre mig?
Will?
- Er du okay? - Hvordan vidste I, jeg var her?
Sygehuset kontaktede os.
Roxanne står som nærmeste pårørende.
Hvordan går det?
Jeg er døende, så det...
Det er længe siden.
- Ja, og det har vi det skidt med. - Ja, vi har.
Will, mit arbejde betød jo Spanien og Dubai, ikke?
Kunne I ikke lide udlandet?
Digital marketing kan hurtigt blive meget politisk.
Det gælder om at følge spillets regler og ikke om ens færdigheder.
Sådan er dit arbejde sikkert også. Fysik og alt det der.
Du var altid den klogeste.
Derfor sendte mor og far dig på privatskole og masser af uni.
Men du fik aldrig helt succes, fordi du ikke følger reglerne.
Jeg fik præcis, hvad jeg ville have.
Jeg var ikke klog nok til at nå længere.
Du var klog nok til at udrette stort set alt.
Du kunne have arbejdet med finans, startet dit eget selskab.
Du var altid så klog.
Jeg måtte ikke læse fysik.
Jeg måtte tage servitrice- og sekretærjobs...
Altså...
Vi vil starte en familie.
Vi vil gerne kunne købe et hus.
Vi to har ikke haft det bedste forhold.
Det ved jeg, og jeg tager også noget af skylden.
At du er syg, er skideuretfærdigt.
Og pissefrygteligt.
Men sådan er det.
Og du sagde selv, du er døende.
Vi ville spørge, når nu du ikke har andre...
Hvem siger, jeg ikke har andre?
- Har du da det? - Måske.
- Hvad, hvis jeg elsker nogen? - Hvem hun end er...
- Eller "han". - Det er jeg da ligeglad med.
Har du en, har du ikke haft dem længe.
Og vi er familie, Will.
Måske ikke den bedste, men...
Vi er her jo.
Det, mor efterlod dig,
bør være vores.
Du har ret.
Mit liv blev ikke til så meget.
Jeg har ikke elsket nogen, der også elskede mig.
Alt, mor gav mig, er dit.
Jeg rører ikke en rød reje.
Vi skulle bruge 1.000 bomber til Trappen.
Vi har lige over 300, og vi får ikke flere.
Det mindste kryofartøj vejer over et ton.
Vil vi accelerere sonden til den fornødne fart med det drivmiddel, vi har...
Den tungeste nyttelast skal være under to kilo.
Altså en meget lille person...
En person er vel det foranderlige mønster, der suser gennem hjernens neuroner.
Findes det, findes personen.
Men så skal vi fjerne hjernen fra deres kranium.
Ud fra den kan de bygge resten. Og gør de det, har vi vores insider.
- Dræber vi nu nogen for det her? - Skulle vi ikke altid det?
San-Ti. Hej, derude...
...eller herinde, eller hvor jeres Sophoner er.
I har læst Wikipedia.
I ved alt om Djengis Khan, QAnon og Fortællingen om Genji,
Bolivias præsident og Bob Seger.
Men I ved intet om, hvordan det er at være os.
Alt, vi er, er vi her.
Menneskeheden er, hvad der foregår her og her.
Vil I forstå os?
Så skal I have fingrene eller jeres skide tentakler i selve det.
Bare rolig. Den, vi sender, er klog.
I skal bruge en, der forstår dem, der bestemmer her.
En, der kan lære om jer. En, der er som folk her i lokalet.
Hvad siger I?
Jeg gør det.
- Hvem er du? - Edgar.
Du er en spade. Jeg mener seriøse mennesker.
Hvad så, seriøse mennesker? Hvem vil møde fjenden?
Typisk.
I har for meget at miste. Og I ville få et nej.
I er for nyttige her.
Men vi skal bruge en, der ved alt om fysik, kemi og raketvidenskab.
En, der er villig til at dø. Og sikkert forgæves.
Sikkert en, der allerede er døende.
Kender I en, der er sådan?
Det er fandeme primitivt.
Trappe-projektet er afgørende. Fremdrift, kryogenik, materialevidenskab...
Det vil bringe os to generationer forud, også selvom vi fejler.
Men projektet skal have eksistensårsag, og den pågældende person...
- Det afhuggede hoved! - Den pågældende person er årsagen.
Jeres ven Will er årsagen.
Finder de ham, kan han lære ting, vi ikke ellers ville vide,
før de ankommer, og det er for sent.
Altid fremefter.
Hvad fanden er det for noget voodoo-vrøvl?
Uanset hvad Will erfarer, kan han ikke formidle det.
Han er kløgtig nok.
De lytter til alt, du siger. Du kan ikke overliste dem.
Måske kan han.
- Sådan er han ikke. - Jeg taler med ham.
Hvem ved, hvad hans lækkert lette hjerne tænker?
Ikke dig. Du kender ham ikke.
Korrekt. Og det gør du eller San-Ti heller ikke.
Kun Will Downing kender Will Downing.
Hvad?
Jeg tænker på et tal fra 1 til 1.000. Ved I, hvad det er?
- Nej. - Nej, det aner I ikke.
Det gør de heller ikke. Jeg skal ringe.
- Du kan ikke tvinge ham! - Gjorde jeg, ville han ingen nytte gøre.
- Vi siger, han ikke må gøre det. - Ja, gør det.
- Vi siger, han ikke må. - Han lytter til dig.
Du behøver ikke mig.
- Det gør jeg da. - Jeg rejser.
Jeg skulle aldrig have arbejdet for ham eller hans folk.
Jeg lavede noget lort, jeg må råde bod på.
Jeg rejser.
Farvel, min egen.
Det er Wade.
Hvad kan jeg gøre for dig?
Jeg har et nyt projekt, der kræver, at alle er med. Alle!
Du skal lede projektet og få alle til at makke ret.
Jeg har meget travlt.
Det er også travle tider.
Fortæl mig om projektet.
Har du hørt ordet "vægvender"?
Heart Snatcher, ikke?
Du okser løs på knapperne. Brug lidt kombi.
Hvad så?
Hvad er "The Great Escape?"
Vores selskab.
Mit og Allys.
Et anpartsselskab helt efter reglerne.
Hvordan det? Betalte I advokater for det?
En fyr på YouTube forklarede det. Se websitet.
Vi har en præsentation.
"En sikker fremtid for dine efterkommere på Mars og andre beboelige planeter."
Branding-koncepterne er på næste side.
Det er...
- Det er ret godt designet. - Fornemt, ikke?
Hvordan kan man komme til det ydre rum for 40 pund om måneden?
Som at spare op til pensionen hver måned.
Det giver kapitalvækst, så der næste måned er flere penge at investere.
Resten er matematik, ikke?
- Og regnede du på det? - Vi aftaler møder.
Denys Porlock er interesseret.
Han er god nok. Slå ham op. Denys med "Y".
Imponerende, at du har gjort alt det selv.
Jeg er imponeret.
Er du?
Men det er pis, ikke?
Det er ikke ægte.
Hjælp mig, så det er ægte.
Det kan jeg ikke.
Er alt det her ægte?
For er det ægte, er jeg ikke interesseret.
Og i den nye verden, vi lever i, har jeg ikke råd til at vente længere.
Det skylder jeg dig at sige selv.
Tak, Denys. Mange tak.
Du kan nok forstå, at jeg intet valg har.
Alle har deres valg at træffe.
Jeg har aldrig været mere utilfreds med et valg,
men den potentielle fremtidige brug...
Jeg gør, hvad jeg skal.
- Tweet du bare. - Jeg gør bare, hvad jeg skal.
Og skulle have gjort for længst. Jeg tager mit arbejde med mig.
Det tilhører ikke dig.
Næ.
Og det med rette.
Det kan forbedre livet for dem, der har mest brug for det.
Det bør ikke tilhøre nogen.
Det bør tilhøre alle.
- Sådan foregår det jo ikke. - Jo, hvis jeg giver dem det.
Forskning, udstyrsspecifikationer, opskalerings- og applikationsviden.
Ud på Wikileaks og arXiv og nogle andre open source-platforme.
- Det gør du ikke. - Jeg har lige gjort det.
Ingen kan bruge det.
Det tilhører os. Investorerne sagsøger.
De kan adskille deres design fra din ophavsret
og beskytte sig mod krænkelse af ophavsretten.
Jeg har lige delt, hvordan man gør.
- Det vil ikke fungere. - Det fungerede mod IBM, Apple og Sony.
Men gør det bare. Sagsøg alle.
Sagsøg regeringerne i udviklingslandene.
- Det skal nok gøre dig populær. - Jeg kunne starte med dig.
Du ender i fængsel.
Så anhold mig nu. Mit fly går om tre timer.
Er det planen med hele dit livsværk? At brænde det hele og drikke dig stiv?
Den er ikke til mig.
Men...
Gav hun dig den?
Ja.
Sagde hun...
...hvor hun skulle hen?
Nej.
Var alt det ægte?
- Ja. - Fuck.
Hvad var det, det hed? "Stairway to Heaven"?
Trappe-projektet. Ja.
- Det lyder ikke ægte. - Intet af det lyder ægte.
Øjet i himlen kalder os kryb.
Science fiction.
Eventyr.
- Har du stadig den? - Ja da.
- Hvornår gav jeg dig den? - 10. juni 2015.
Fire dage efter min fødselsdag.
Hvad vil Trappe-projektet gøre mig til?
En slags Tornerose?
Det er ret simpelt.
Sig til Wade, at du ikke vil.
1 % af lysets hastighed.
Det er over 3.000 km per sekund.
Alt, du gør, er stort.
Nej, det her er ikke min idé.
- Jeg stod bare for matematikken. - Nå, ikke andet?
Det ville være en fantastisk dåd.
En historisk dåd.
Ja.
Ja, det ville det.
Men glem det bare, for vi finder en anden.
- Hvem har I ellers? - Vi har andre valg.
Det bedste ved mig er jo, jeg er døende.
Men I kan ikke bare sende nogen, så...
Hvem er der mere?
Det er strengt fortroligt.
- Men det er resten, du sagde, ikke? - Jeg må ikke tale om det.
I har ikke andre.
Har I ingen passager,
så virker det jo ikke, vel?
Alt, du gør, er stort.
Jeg kunne ikke. Jeg ville, men jeg kunne ikke.
- Jeg har ikke udstyret. - Hold op.
Det er okay. Jeg har accepteret det.
Nu kan vi begge gøre noget stort.
Ikke sådan her.
Hvad?
Hvorfor glor du på mig?
Jeg glor ikke.
Jeg ser dig bare.
Når man virkelig stener,
ser man bare folk.
Eller måske er det, når man er døende.
Men jeg ser dig.
Og jeg elsker dig.
Og det er okay.
Sig, jeg ikke må. Så gør jeg det ikke.
Det er okay.
Det er dr. Ye.
Jeg ved godt, du ikke vil se mig.
Men jeg vil tale med dig.
Den er faret vild.
Og hvad så? Det er bare et kryb.
ELSKET DATTER VERA YE
Vera vidste, hvad du gjorde.
At du hidkaldte dem.
Det gav ingen mening, at arbejdet drev hende til selvmord.
Hun fandt sikkert en e-mail eller noget i den stil.
Og så gravede hun i det.
Hun sagde altid, at du var den klogeste.
Jeg ville skjule det for hende.
Jeg ville beskytte hende, men kunne ikke.
Hun var klog som dig.
Hun regnede alting ud.
Du svigtede hende.
Jeg svigtede flere end nogen anden.
Hvordan kan du leve med det?
Det skal jeg heller ikke ret længe.
Hvorfor arbejdede du på Veras laboratorium i stedet for dit eget?
Jeg var god til fysik, men jeg elskede det ikke.
Derfor blev jeg aldrig til noget.
I sidste ende bliver vi alle til det samme.
Vil du høre en vits?
Einstein dør, ikke?
Han ender i Himlen med sin violin.
Han er ellevild og elsker sin violin mere end fysik og kvinder.
Han er så glad, for i Himlen spiller han vildt godt.
Han forestiller sig, han kan blive virkelig ferm.
Så han stemmer violinen, og englene kommer susende.
"Hvad laver du?", spørger de.
"Jeg vil spille."
"Nej, det kan Gud ikke lide. Han er til saxofoner."
Så Einstein stopper.
Han spiller ikke, men det er svært.
Han elsker musik, og der sker ikke ret meget i Himlen.
Og så hører han lyden af en saxofon fra det høje.
-"Take the A Train". Kender du den? - Ja, den har jeg godt hørt.
Einstein kender den også og tænker:
"Jeg gør det. Jeg spiller sammen med Ham."
"Sammen vil det lyde så fedt."
Så han spiller også "Take the A Train".
Saxofonen stopper, og Gud kommer.
Han går lige over og losser Einstein i nosserne.
Selv i Himlen gør det ondt.
Så smadrer han Einsteins elskede violin.
En evighed uden musik. Himlen bliver Helvede for Einstein.
Han vrider sig på jorden og holder sig om nosserne.
En engel kommer og siger:
"Vi sagde det jo. Det spiller bare aldrig med Gud."
"Det spiller aldrig med Gud."
Var den ikke god?
Det er ikke det, men bare...
"Det spiller bare aldrig med Gud."
Humor er meget individuelt.
Nogle forstår den, andre gør ikke.
Nogle vitser er så private, de kun giver mening for to mennesker.
Men vitser er vigtige.
Ellers kunne vi ikke overleve.
Synes du ikke det?
Jeg går nu.
Pas på dig selv, Saul.
Jeg håber ikke, min vits giver dig problemer.
Dine kognitive og informative testresultater er fine. Ikke overraskende.
Der er én ting mere.
En formalitet.
En troskabsed.
Du skal signere.
"Jeg sværger, at mine bestræbelser herefter
er at bekræfte min loyalitet over for menneskeheden,
nu og for evig tid, og at anden troskab bortfalder.
Jeg lover aldrig at udføre en handling
eller afsløre information, der kan være til skade for menneskeheden."
Jeg signerer ikke.
Hvorfor ikke?
Fordi jeg ikke føler loyalitet for menneskeheden.
Hvorfor gør du det så?
Jeg skal dø alligevel, ikke?
Hvem ved?
Måske er de i sidste ende bedre end os.
Hvorfor skulle jeg være loyal over for os, hvis de ender med at være bedre?
De invaderer os.
De vil besejre os og sikkert udslette os.
Det siger de, ja.
Vil du ikke også stoppe det?
Jin synes, jeg skal hjælpe.
Jeg stoler på hende.
Jeg kan underskrive en troskabsed til hende.
Men til menneskeheden?
Nej.
Tak for din tid, mr. Downing.
Du er perfekt til projektet.
Vi kontakter dig om det videre forløb.
Stop!
Hvorfor er han perfekt? Han sagde jo nej.
Det gjorde ham perfekt.
- Måske er han ikke. - Nej, måske er han ikke.
Derfor vil de gøre alt for at opsamle ham.
Græshoppesværmen i år i USA forventes at nå mange, mange milliarder...
Som en tryllecreme.
Virkelig? Spændende.
Det er faktisk en god fugtighedscreme.
Julia, hvis du snitter guleroden sådan...
Sådan?
Hej, Tatiana.
Jeg troede ikke, du talte til os mere.
De sagde, du lod Evans dø.
Vi talte ikke mere med ham.
Men vi taler stadig med dig.
Hvad er jeg da?
Jeg er intet.
Et kryb.
Vi ved præcis, hvad du er.
Du er en del af noget, der er langt større end dig selv.
Du er en del af os.
Vi har brug for dig.
Cathay Pacific til Beijing,
afgang CX252, er nu klar til boarding.
Passagerer bedes gå til gate C...
Hej.
Jeg hedder dr. Ye.
Kender jeg dig?
Jeg byttede plads, så vi kunne sidde sammen.
Det gør vel ikke noget.
Det vil være rart at have en at tale med.
Ja, det er en lang flyvetur.
Mr. Downing, du skal samtykke til operationen fem gange.
Spørgsmålene skal forhindre, du samtykker ved en fejl.
VIL DU AFSLUTTE DIT LIV?
Bare giv dig god tid.
Tak.
Det her er godt nok...
Her er rart.
Ja.
Jin...
Jeg bad hende blive væk.
Jeg skal til Cape Canaveral.
De første ICBM'er sendes op på fredag.
Derfra og i Baikonur og Jiuquan.
Trappe-bomberne er på plads om et par uger.
Så kan vi sende vores frivillige afsted.
Spændende tider.
Du får fred nu.
Jeg glemmer hele tiden at spørge...
Fik du takket ham? Personligt altså?
For din stjerne.
Gav Will mig stjernen?
Sagde han ikke det? Han arvede jo nogle penge.
Det er bare et stykke papir.
Sæt prisen ned, og sælg det, ellers har du intet.
- Nej, det var King's Arms. - Niksen. Eagle and Child.
Nej, for det var jo, da du talte med hende den lyshårede, kristne,
der ville lave noget totalt ukristent med dig.
Men så sagde du, at C.S. Lewis var en møgforfatter.
Det var "mangel på respekt", fordi vi sad, hvor Lewis drak med Tolkien.
Du har ret.
- Tak. - Det var Eagle and Child.
Og han var en møgforfatter.
Nå...
Jeg bliver jo ikke yngre.
Will.
Okay, men seriøst...
Tænk nu grundigt over, hvad det betyder.
Du vil svæve i et endeløst, frossent univers.
Du er hverken død eller levende.
Det kan stå på i årtusinder eller for evigt.
Og jeg vil aldrig være bevidst.
Jeg vil stort set være død, hvilket jeg jo alligevel snart er.
Nej, Will, det er...
Det er kun i bedste fald.
Har de dig, kan de genopbygge dig.
Måske gør de dig bare til et program,
så de kan kommunikere med dig i en grænseflade.
Du kan ikke se, høre eller føle.
Som i en isolationstank. Spørgsmål ind og svar ud.
Og du kan intet gøre.
De læser bare dine tanker.
Jeg er ikke just En Mand af betydning.
Så slukker de igen. Så er jeg død igen.
Okay, men måske er det ikke en isolationstank.
Will, de vil vide alt om at være menneske.
Det kan de måske kun ved at interagere med dig.
Måske vækker de dig.
Laver eksperimenter for at se,
hvordan vi oplever tingene.
Hvad der gør os glade.
- Det lyder rart. - Og hvad der gør os ulykkelige.
Hvad der gør os så ulykkelige, det kan bruges imod os.
Hvordan vi føler udmattelse.
Hvordan vi føler frygt.
Hvordan vi føler smerte.
Hvordan vi lider.
Hvor meget vi kan tåle.
De kan gøre alt, de vil.
De kan presse dig længere end til det yderste, uden du dør.
Og gør du, vækker de dig igen.
Det kan de gøre i en måned, i et århundrede eller i 10.000 år.
- Saul, hvorfor skulle de gøre det? - Det ved jeg sgu da ikke. Jeg...
Vi ved ikke, hvad de er.
Og måske kan vi ikke vide det.
Men husk på, hvad de sagde til os. Vi er kryb.
Kryb ved ikke, hvorfor der sker hæslige ting. De er kryb.
Det kan være en skadedyrsbekæmper eller biologitime.
Det kan være en møgunge, der flår benene af dem for sjov.
Det tænker kryb ikke over.
Men de holder sig væk.
Hvor mange var det?
Fire.
Den næste er den sidste.
Måske er det ikke så slemt. Måske vil jeg være en slags kæledyr.
Måske er jeg deres underholdning.
Hvad er underholdning for dig?
Hvad er din yndlingsfilm?
Ondskabens Hotel.
Hvor mange får den her chance?
For at sige farvel til en god ven.
Ikke mange.
Jeg havde ikke mange venner.
Men takket være jer var det altid nok alligevel.
Will, jeg vil godt nok savne dig.
Godt.
Bringer de mig tilbage, vil jeg også savne dig.
Jeg kan gå herfra.
Må jeg godt være lidt alene?
Ja, fint.
- Tak. - Jeg kommer om ti minutter.
Goddag, dr. Ye.
Tatiana.
Det er godt at se dig.
Hvor er Collins?
Hed han det?
Jeg troede, Almagten var færdig med os.
Ikke med os alle.
Undskyld, du måtte rejse så langt for noget, jeg selv ville gøre.
Nej.
Det må du ikke.
Det er et frygteligt fald.
Du dør måske ikke med det samme.
Lad være.
Jeg kan give dig noget bedre.
Noget mere nænsomt.
Noget smukt.
Skal vi sætte os lidt?
Ja tak.
Da jeg var på din alder, var det her noget af det smukkeste i verden.
Alt bliver bedre, når Almagten kommer.
Det tvivler jeg ikke på.
Sagde Almagten, hvorfor de sendte dig til mig?
Ved du det?
Måske er din tid bare inde.
Du har opfyldt dit formål.
Måske.
Jeg er glad for, Almagten ikke har glemt mig.
Ja, det er jeg også.
Jeg ville se endnu en solnedgang her.
Skal vi se den sammen?
Det vil jeg rigtig gerne.
Du har arbejdet så hårdt
og så længe.
Du fortjener at hvile dig.
Tekster af: Helle Kaiser-Nielsen